text: [{"text_idx": "#000002", "text": "vi\u00f0merkingarMest lisnu nudlarnir i\u0301 2014 - NUDLAR on Ein gongutu\u0301r vi\u00f0 sjo\u0301varma\u0301lanMest lisnu nudlarnir i\u0301 2014 - NUDLAR on Eg havi a\u0301lit a\u0301 f\u00f8royingumMest lisnu nudlarnir i\u0301 2014 - NUDLAR on S\u00f8gan um MC-Ha\u0301r \u2013 Fyrstu a\u0301riniMest lisnu nudlarnir i\u0301 2014 - NUDLAR on Lisbeth er ordiligt fo\u0301lkMest lisnu nudlarnir i\u0301 2014 - NUDLAR on Vi\u00f0 Anthony i\u0301 oyrunum og Agga i\u0301 huganum"}, {"text_idx": "#000004", "text": "Gu\u00f0run og Gu\u00f0run gera um seg a\u0301 heimsmarkna\u00f0inum"}, {"text_idx": "#000005", "text": "Gomlu stj\u00f8rnumynstrini i\u0301 ny\u0301ggjari u\u0301tga\u0301vu hava gj\u00f8rt Gu\u00f0runa og Gu\u00f0runa til eitt sterkt brand, i\u00f0 ger um seg i\u0301 Tokyo, Milano og Pari\u0301s, i\u0301 si\u0301\u00f0stu viku gj\u00f8rdu f\u00f8roysku sni\u00f0ini innra\u0301s i\u0301 London."}, {"text_idx": "#000006", "text": "Gu\u00f0run Ludvi\u0301g, i\u00f0 er kreativa helvtin av Gu\u00f0runi og Gu\u00f0runi, var v\u00e6l n\u00f8gd vi\u00f0 Funky Faroe Islands tiltaki\u00f0, i\u00f0 hon helt vera sera professionelt fyriskipa\u00f0."}, {"text_idx": "#000007", "text": "\u2013 Hetta eigur Annleyg a\u0301 Menningarstovuni at fa\u0301a ro\u0301s fyri, seg\u00f0i Gu\u00f0run og helt fram:"}, {"text_idx": "#000008", "text": "\u2013 Ty\u0301sdagurin var go\u0301\u00f0ur, og eg fekk va\u0301tta\u00f0, at vit eru a\u0301 r\u00e6ttari lei\u00f0. Tey vi\u00f0 pallbor\u00f0i\u00f0 pra\u0301ta\u00f0u um at fa\u0301a s\u00e6r ein partnara, i\u00f0 to\u0301k s\u00e6r av teimum p\u00f8rtunum av virkseminum, sum ikki hev\u00f0i vi\u00f0 design at gera, og hetta er akkura\u0301t ta\u00f0, sum eg og Gu\u00f0run gera. Hin Gu\u00f0run fer nu\u0301 upp til at arbei\u00f0a fulla ti\u0301\u00f0 vi\u00f0 okkara virksemi."}, {"text_idx": "#000009", "text": "Gu\u00f0run Ludvi\u0301g kom til Funky Faroe Island i\u0301 London beinlei\u00f0is u\u0301r Pari\u0301s, har hon hev\u00f0i sy\u0301nt fram a\u0301 Tranoi, i\u00f0 er tann viktigasta messan a\u0301 Paris Fashion Week. Fyri at sleppa vi\u00f0 skal eitt uppt\u00f8kupanel velja teg. Harafturat er messan sera dy\u0301r at luttaka a\u0301. Men fyri Gu\u00f0run og Gu\u00f0run er hetta eitt natu\u0301rligt stig."}, {"text_idx": "#000012", "text": "\u2013 Eg var sja\u0301lv i\u0301 Milano i\u0301 sambandi vi\u00f0 hetta, og ta\u00f0 er \u00f8giliga stuttligt, at sleppa vi\u00f0 i\u0301 eitt sovor\u00f0i\u00f0 bla\u00f0, sigur Gu\u00f0run."}, {"text_idx": "#000015", "text": "A\u0301 mo\u0301tasy\u0301ningini i\u0301 London vi\u0301stu Gu\u00f0run og Gu\u00f0run fram eitt bland av summar- og vetrarv\u00f8rum."}, {"text_idx": "#000016", "text": "\u2013 Hetta var fyri at vi\u0301sa okkara bi\u0301l\u00e6t \u2013 hvat ta\u00f0 er sum vit hava at bjo\u0301\u00f0a. Men okkara sterkasta si\u0301\u00f0a er vetur. Vit arbei\u00f0a vi\u00f0 ti\u0301 l\u00f8ttu fl\u00f8tu bindingini. Mi\u0301ni sni\u00f0 byggja a\u0301 tey gomlu f\u00f8roysku mynstrini. Eg taki gamla stj\u00f8rnumynstri\u00f0 og geri eina ny\u0301ggja dagf\u00f8rda u\u0301tga\u0301vu av ti\u0301, og hetta vekir ans uttanlands. A\u0301 Tranoi messuni i\u0301 Pari\u0301s var no\u0301gv diskussio\u0301n um stj\u00f8rnutroyggjurnar, grei\u00f0ir Gu\u00f0run fra\u0301."}, {"text_idx": "#000017", "text": "F\u00f8royski markna\u00f0urin er spakuliga eisini komin vi\u00f0, og hetta gle\u00f0ir Gu\u00f0runa."}, {"text_idx": "#000018", "text": "\u2013 I\u0301 byrjanini, tyktist fo\u0301lk at hugsa, hatta kunnu vit binda sja\u0301lvi, og ti\u0301 vildu tey ikki keypa okkara troyggjur. Men hetta er broytt eitt sindur. Eg upplivdi tild\u00f8mis, at ein kona og do\u0301ttur hennara komu inn og keyptu eina stj\u00f8rnutroyggju. Mamman hev\u00f0i bo\u00f0i\u00f0 do\u0301ttrini, at hon kundi binda henni troyggjuna, men do\u0301tturin vildi hava eina originala Gu\u00f0run og Gu\u00f0run troyggju. Ta\u0301 hugsa\u00f0i eg YES!"}, {"text_idx": "#000022", "text": "Jo\u0301hanna av Steinum sleppur ikki inn a\u0301 London Fashion Week sum a\u0301sko\u00f0ari, so ta\u0301 onkur sigur, at hon kundi sy\u0301nt fram har, er hon sannf\u00f8rd um, at betri kompliment kundi hon ikki fingi\u00f0."}, {"text_idx": "#000023", "text": "Jo\u0301hanna av Steinum var no\u0301gv minst vi\u00f0urkenda navni\u00f0 av f\u00f8roysku sni\u00f0gevunum, i\u00f0 sy\u0301ndu fram a\u0301 Funky Faroe Islands. Ho\u0301ast hetta vo\u0301ru n\u00f8kur av sni\u00f0unum hja\u0301 Jo\u0301hannu av mo\u0301tati\u0301\u00f0indakvinnuni Wendy Scott tikin fram sum verandi millum tey bestu hendan dagin, og hon helt at okkurt av teimum kundi fari\u00f0 beint a\u0301 London Fashion Week."}, {"text_idx": "#000025", "text": "\u2013 Vanliga sleppa fo\u0301lk sum eg, slettis ikki framat hesum fo\u0301lkum. Eg sleppi til d\u00f8mis ikki inn a\u0301 London Fashion Week sum a\u0301sko\u00f0ari, og ta\u0301 ein kvinna sum Wendy Scott sigur, at eg kundi sy\u0301nt fram har, so er ta\u00f0 ordiliga gott. Eg haldi ikki eg kann fa\u0301a betri kompliment. Vanliga f\u00e6r man ikki feedback uppa\u0301 si\u0301ni design, so hetta er sto\u0301rt fyri meg, grei\u00f0ir Jo\u0301hanna fra\u0301."}, {"text_idx": "#000027", "text": "\u2013 Eg havi ein nokkso kommersiellan sti\u0301l. Fo\u0301lk skal kunna vera i\u0301 kl\u00e6\u00f0unum, sum eg geri. Alt er bundi\u00f0, so no\u0301gv arbei\u00f0i er av ti\u0301, so ti\u0301 vil eg sleppa av vi\u00f0 ta\u00f0, sum eg geri, grei\u00f0ur Jo\u0301hanna fra\u0301."}, {"text_idx": "#000028", "text": "Umlei\u00f0 helvtin av kl\u00e6\u00f0unum, i\u00f0 Jo\u0301hanna sy\u0301ndi fram i\u0301 London var bundin vi\u00f0 hond, hin helvtin vi\u00f0 maskinu."}, {"text_idx": "#000029", "text": "\u2013 Eg vil vil gjarna bru\u0301ka binding til okkurt anna\u00f0 enn vetrartroyggjur, gera okkurt, sum er eitt sindur meira elegant."}, {"text_idx": "#000030", "text": "Jo\u0301hanna lesur a\u0301 St. Martins sni\u00f0gevanar sku\u0301lanum og er ju\u0301st byrja a\u0301 si\u0301\u00f0sta a\u0301ri\u00f0 har. Hon hevur grundu\u0301tbu\u0301gving av London College Of Fashion. I\u0301 n\u00e6stum fer\u00f0 hon undir kollektio\u0301nina, i\u00f0 er hennara si\u0301\u00f0sta verk\u00e6tlan a\u0301 sku\u0301lanum, um henda kollekti\u0301on er no\u0301g go\u0301\u00f0, so sleppur hon vi\u00f0 a\u0301 eina mo\u0301tasy\u0301ning, naka\u00f0 i\u00f0 Jo\u0301hanna vo\u0301nar. Si\u0301\u00f0an skal avgerast, hvat hon vi\u0301\u00f0ari ger."}, {"text_idx": "#000032", "text": "\u2013 Eg fekk eitt sindur burtur u\u0301r, eg kendi \u00f8ll st\u00f8\u00f0ini og fo\u0301lki\u00f0, i\u00f0 tey tosa\u00f0u um vi\u00f0 pallbor\u00f0i\u00f0. Serliga a\u0301hugavert var at hitta Hilary Riva (i\u00f0 er forkvinna i\u0301 British Fashion Council og h\u00f8vu\u00f0sfyriskipari av London Fashion Week), og hoyra \u201cfirst hand\u201d hvussu tu\u0301 gert, sigur Jo\u0301hanna."}, {"text_idx": "#000033", "text": "Hon heldur ra\u0301\u00f0stevnuna vera eitt sera jaligt a\u0301tak, og gott er at onkur setur fokus a\u0301 okkurt anna\u00f0 enn t.d. fo\u0301tbo\u0301lt heldur hon, stutt sagt metur hon, hetta vera eitt fantastiskt tiltak."}, {"text_idx": "#000036", "text": "Barbara i\u0301 Gongini kom til London at luttaka a\u0301 Funky Faroe Islands, beinlei\u00f0is u\u0301r Pari\u0301s, har hon hev\u00f0i sy\u0301nt fram a\u0301 Zipzone Gallery beint undir Eiffel torninum. Har sy\u0301ndi Barbara fram saman vi\u00f0 n\u00f8krum av teimum meira progressivu n\u00f8vnunum a\u0301 heimsins st\u00f8rstu mo\u0301taviku. M.a. dananum Jens Laugesen, i\u00f0 fekk hei\u00f0ursl\u00f8n fra\u0301 fronsku delegatio\u0301nini, sum ty\u0301dningarmiklasti sni\u00f0gevi a\u0301 a\u0301 mo\u0301tavikuni."}, {"text_idx": "#000037", "text": "\u2013 Eg arbei\u00f0i\u00f0 vi\u00f0 eini smalari linju til ein smalan ma\u0301lbo\u0301lk, sigur Barbara um sni\u00f0ini, i\u00f0 hon sy\u0301ndi fram b\u00e6\u00f0i i\u0301 Pari\u0301s og London og heldur fram:"}, {"text_idx": "#000038", "text": "\u2013 Mi\u0301tt v\u00f8rumerki er at binda og fl\u00e6tta ymisk tekstilir saman, og at bru\u0301ka r\u00e6ttiliga heftiga styling. Hetta sa\u0301st millum anna\u00f0 a\u0301 sto\u0301ru og villu ha\u0301rsty\u0301lingini vi\u00f0 eitt nu\u0301 balo\u0301num og pu\u0301tum i\u0301 ha\u0301runum a\u0301 modellunum."}, {"text_idx": "#000039", "text": "Barbara heldur ikki, at t\u00e6r ny\u0301tist at kategorisera mo\u0301ta i\u0301 millum bru\u0301kbarheit og list, eins og onkur ro\u0301\u00f0i fram i\u0301mo\u0301ti a\u0301 pallbor\u00f0sfundinum."}, {"text_idx": "#000040", "text": "Barbara sigur to\u0301, at hennara a\u0301hugi liggur ikki i\u0301 at vinna no\u0301gvan pening upp a\u0301 si\u0301ni sni\u00f0:"}, {"text_idx": "#000041", "text": "\u2013 Eg vil tilf\u00f8ra okkurt ny\u0301tt til mo\u0301tan, og lagi\u00f0 meg ikki eftir markna\u00f0arkreftunum, sigur hon."}, {"text_idx": "#000042", "text": "Barbara fer\u00f0ast i\u0301 yvirha\u0301lingarbreytini, og er uppi i\u0301mo\u0301ti teimum sto\u0301ru sni\u00f0gevunum, hetta skapar vir\u00f0ing fyri hennara arbei\u00f0i, men teir sto\u0301ru eru fi\u0301ggjarliga sterkir, og kunnu l\u00e6tt u\u0301tkonkurera hana. Ti\u0301 tekur hon eina sesong i\u0301 senn."}, {"text_idx": "#000044", "text": "Hon er sera v\u00e6l n\u00f8gd vi\u00f0 tiltaki\u00f0, i\u00f0 menningarstovan hevur skipa\u00f0 fyri i\u0301 London."}, {"text_idx": "#000045", "text": "\u2013 Hetta er so forbi\u00f0i\u00f0 gott! Vit designarar hava ikki mi\u00f0lar til at skipa fyri ti\u0301li\u0301kum tilt\u00f8kum. Funky Faroe Islands hevur givi\u00f0 okkum beinlei\u00f0is atgongd inn i\u0301 enska mo\u0301taheimin, ein hur\u00f0 er blivin sparka inn, og hetta ver\u00f0ur ikki gloymt, sigur Barbara i\u0301 Gongini um tiltaki\u00f0."}]